
E L Ő T E R J E S Z T É S

Sülysáp Város Önkormányzata Képviselő-testületének

2017. június 22-én tartandó munkaterv szerinti ülésére

7. napirendhez

Tárgy: A hivatali helyiségen vagy hivatali munkaidőn kívül történő házasságkötés engedélyezéséről és díjairól szóló önkormányzati rendelet módosítása
Tisztelt Képviselő-testület!

2017. január 1-jével módosult az anyakönyvi eljárásról szóló 2010. évi I. törvény 27. § (2) bekezdése, mely szerint „A közeli halállal fenyegető állapotot kivéve nem köthető házasság január 1-jén, március 15-én, nagypénteken, húsvétvasárnap, húsvéthétfőn, május 1-jén, pünkösdvasárnap, pünkösdhétfőn, augusztus 20-án, október 23-án, november 1-jén és december 24-26-án, továbbá ha az az adott képviselő-testület hivatala köztisztviselői számára munkaszüneti nap, július 1-jén.”
E szabályozásra, valamint a jogalkotásról 2010. évi CXXX. törvény 3. §-ára tekintettel a hivatali helyiségen vagy hivatali munkaidőn kívül történő házasságkötés engedélyezéséről és díjairól szóló 6/2011. (III. 21.) önkormányzati rendeletünk 2. § (5) bekezdése hatályon kívül helyezendő.

Kérem a szükséges rendeletmódosítás elfogadását.

Sülysáp, 2017. június 14.

Horinka László s.k.


polgármester

Sülysáp Város Önkormányzata Képviselő-testületének

…/2017. (...) önkormányzati rendelete 

a hivatali helyiségen vagy hivatali munkaidőn kívül történő házasságkötés engedélyezéséről és díjairól szóló 6/2011. (III. 21.) önkormányzati rendelet módosításáról

Sülysáp Város Önkormányzatának Képviselő-testülete az Alaptörvény 32. Cikk (2) bekezdésével, a Magyarország helyi önkormányzatairól szóló 2011. évi CLXXXIX. törvény 41. § (9) bekezdésével, valamint az anyakönyvekről, a házasságkötési eljárásról és a névviselésről szóló 1982. évi 17. törvényerejű rendelet 42/A. § (4) bekezdésével kapott felhatalmazással, illetve feladatkörében eljárva a következőket rendeli el:
1. § Hatályát veszti a hivatali helyiségen vagy hivatali munkaidőn kívül történő házasságkötés engedélyezéséről és díjairól szóló 6/2011. (III. 21.) önkormányzati rendelet 5. § (2) bekezdése.

2. §  Ez a rendelet a kihirdetését követő napon lép hatályba, majd az azt követő napon hatályát veszti. 

Sülysáp, 2017. június 22.

Horinka László
dr. Tóth Krisztina

polgármester
jegyző

